polyglot-tagger/wikipedia-language-snippets-filtered huggingface dataset:
Dan it-tpittir fl-għerien juri temi bħal annimali, evidenza bikrija taż-żfin u tal-kaċċa minn Żmien il-Ħaġar kif ukoll ta' ġellieda fuq iż-żwiemel minn perjodu iktar 'il quddiem . Is-sit ta' Bhimbetka fih l-iżjed arti antika fuq il-blat fl-Indja u huwa wieħed mill-ikbar kumplessi preistoriċi fil-pajjiż.
Perjodu III – : b'mod simili għat-tpittir Mesolitiku, dan it-tpittir jiżvela li matul dan il-perjodu, l-abitanti tal-għerien ta' din iż-żona kienu f'kuntatt mal-komunitajiet agrikoli tal-pjanuri ta' Malwa, u kienu jiskambjaw l-oġġetti magħhom.
L-Al Qal'a ġiet deskritta minn Al-Bakri fis-seklu 11 bħala fortizza militari kbira u qawwija u bħala ċentru kummerċjali li kien jattira l-karovani mill-Magreb kollu, mill-Iraq, mis-Sirja, mill-Eġittu u l-Hejaz.
L-Al Qal'a ġiet deskritta minn Al-Bakri fis-seklu 11 bħala fortizza militari kbira u qawwija, kif ukoll ċentru kummerċjali li kien jattira l-karovani mill-Magreb kollu, mill-Iraq, mis-Sirja, mill-Eġittu u l-Hejaz.
Il-Qasr al-Manar huwa palazz ieħor, b'konfigurazzjoni li tixbah dik tal-palazz ta' fuq u tal-Qasr al-Salam peress li l-elementi prinċipali tiegħu jinkludu spazju fil-beraħ, sala tal-udjenzi u appartament privat imdawrin b'portiċi bil-pilastri b'għamla tal-ittra T.
F’ħafna lingwi, il-kelmiet jikkorrispondu wkoll għal sekwenzi ta’ grafemi fis-sistemi standard tal-kitba tagħhom li jkunu delimitati minn spazji usa’ mill-ispazju normali ta’ bejn l-ittri fi ħdan l-istess kelma, jew b’konvenzjonijiet grafiċi oħra.
Fl-ortografija Maltija, is-sekwenzi ta’ ittri "blat", "alla", "beka", "ma’", u "tista’" jitqiesu bħala kelmiet b’morfema waħda, filwaqt li "blatiet", "allat", "bekkej", u "tistax" huma kelmiet magħmula minn żewġ morfemi jew iktar .
Fl-2013, Christie ġiet ivvutata bħala l-aqwa kittieba tar-rumanz polizjesk, filwaqt li The Murder of Roger Ackroyd ġie vvutat minn 600 rumanziera professjonali tal-Assoċjazzjoni tal-Kittieba tar-Rumanzi Polizjeski bħala l-aqwa rumanz polizjesk.
L-ewwel Sit ta' Wirt Dinji tal-UNESCO mill-Kambodja, Angkor Wat, żdied fl-1992 meta l-pajjiż kien iggvernat għal żmien qasir mill-missjoni tan-Nazzjonijiet Uniti wara l-Gwerra bejn il-Kambodja u l-Vjetnam, f'konformità mal-Ftehimiet ta' Paċi ta' Pariġi tal-1991.
L-ewwel tliet siti fit-Turkija, il-Moskea l-Kbira u l-Isptar ta' Divriği, iż-Żoni Storiċi ta' Istanbul u l-Park Nazzjonali ta' Göreme u s-Siti fil-Blat ta' Cappadocia, tniżżlu fil-lista fid-disa' sessjoni tal-Kumitat tal-Wirt Dinji, li saret f'Pariġi, Franza, fl-1985.
Inbnew fis-sekli 18 u 19 meta l-Arċipelagu ta' Chiloé kien għadu parti mill-pussessi tal-Kuruna Spanjola, u jirrappreżentaw il-fużjoni tal-kultura tal-Ġiżwiti Spanjoli u tat-tradizzjonijiet u tal-ħiliet tal-popolazzjoni nattiva; eżempju eċċellenti tal-kultura mestizo.
L-ilma mill-fawwariet u mill-kanali jnixxi mit-tempji u 'l isfel lejn l-għelieqi mtarrġa tar-ross. B'kollox, il-gżira ta' Bali għandha madwar 1,200 sistema ta' ġbir tal-ilma u bejn 50 u 400 bidwi li jieħdu ħsieb il-ġestjoni tal-provvista tal-ilma minn sors wieħed tal-ilma.
Ir-ritwali tat-tempji tal-ilma jippromwovu rabta armonjuża bejn in-nies u l-ambjent tagħhom permezz tal-involviment attiv tan-nies, b'kunċetti ritwalistiċi li jenfasizzaw id-dipendenza fuq forzi tad-dinja naturali li jsostnu l-ħajja.
il-pajsaġġ tas-subak ta' Catur Angga Batukaru bir-raba' mtarraġ imsemmi f'kitba mnaqqxa tas-seklu 10 W.K., b'hekk fost l-eqdem f'Bali u fost l-iprem eżempji tal-arkitettura klassika tat-tempji ta' Bali; kif ukoll
it-Tempju Rjali tal-Ilma ta' Pura Taman Ayun, l-ikbar tempju tal-ilma reġjonali u l-iżjed wieħed distint arkitettonikament, peress li joħroġ fid-dieher l-ikbar espansjoni tas-sistema tas-subak taħt l-ikbar renju ta' Bali tas-seklu 17.
Fis-6 ta' Lulju 2012, is-sistema tas-subak ta' Bali ġiet iddeżinjata bħala Sit ta' Wirt Dinji tal-UNESCO bit-titlu uffiċjali ta' Pajsaġġ Kulturali tal-Provinċja ta' Bali: is-Sistema tas-Subak bħala Manifestazzjoni tal-Filosofija tat-Tri Hita Karana.
L-ewwel żewġ Siti ta' Wirt Dinji tal-UNESCO li tniżżlu mill-Afrika t'Isfel fl-1999 huma s-Siti tal-Fossili tal-Ominidi tal-Afrika t'Isfel u l-Park tal-Art Mistagħdra ta' iSimangaliso, filwaqt li l-iżjed sit li tniżżel reċentement mill-Afrika t'Isfel huwa l-Muntanji Makhonjwa ta' Barberton fl-2018.
Is-sistemi tat-tisqija, żviluppati u kkontrollati mill-abbaziji Benedittini fil-Medju Evu bikri, jiddevjaw l-ilmijiet li jnixxu mill-muntanji ogħla f'sistema ta' mogħdijiet tal-ilma u kanali taħt l-art li mbagħad jisqu r-raba' mtarraġ ta' kull razzett jew struttura agrikola.
Fil-pajsaġġ relattivament fil-beraħ tal-Causses, il-binjiet baxxi tal-ġebel jintużaw għaż-żamma tan-nagħaġ matul ix-xitwa, u jissejħu jasses, filwaqt li hemm ukoll bosta strutturi agrikoli kbar tal-ġebla tal-ġir.
L-istorja tkompli tikber meta fl-1880 insibu ġlieda ħarxa bejn żewġ partiti Malti: il-partit Antiriformista kien favur it-tisħiħ tat-Taljan fil-kultura Maltija, filwaqt li l-partit Riformista kien favur id-dħul tal-Ingliż u l-Malti fl-edukazzjoni.
Barra minn hekk, fit-30 ta' Jannar 1934, il-gvern tar-Reich ippromulga l-"Liġi dwar ir-Rikostruzzjoni tar-Reich", u formalment ġew aboliti l-parlamenti statali kollha u s-sovranità ġiet ittrasferita mill-istati lejn il-gvern ċentrali.
Taħt id-dispożizzjonijiet tal-Att taż-Żona l-Kbira ta' Amburgu, Lübeck ġiet assorbita fil-Provinċja Prussjana ta' Schleswig-Holstein mill-1 ta' April 1937, u b'hekk tilfet l-istatus li kellha għal 711-il sena ta' belt ħielsa indipendenti.
Il-popolazzjoni ta' Lübeck kibret b'mod konsiderevoli, minn madwar 150,000 ruħ fl-1939 għal iktar minn 220,000 ruħ wara l-gwerra, bis-saħħa tal-influss ta' refuġjati Ġermaniżi etniċi li kienu tkeċċew mill-eks provinċji tal-Lvant tal-Ġermanja fil-Blokk Komunista.
Filwaqt li s-simbolu tal-belt huwa d-Daħla ta' Holsten, il-veduta panoramika ta' Lübeck hija dominata mis-seba' torrijiet tal-ħames knejjes prinċipali tagħha: il-Knisja ta' Santa Marija, il-Katidral ta' Lübeck, il-Knisja ta' San Ġakbu, il-Knisja ta' San Pietru, u l-Knisja ta' San Giles.
Malskat iktar 'il quddiem żvela l-qerq hu stess. Il-kittieb u r-rebbieħ tal-Premju Nobel Günter Grass semma din il-kwistjoni fir-rumanz tiegħu tal-1986 Il-Far; mill-1995 huwa beda jgħix qrib Lübeck f'Behlendorf, fejn imbagħad indifen fl-2015.
Il-mużew tal-marżipan fit-tieni sular tal-Kafetterija ta' Niederegger f'Breite Strasse jispjega l-istorja tal-marżipan, u juri l-forom storiċi tal-injam li kienu jintużaw għall-produzzjoni tal-blokok tal-marżipan u grupp ta' figuri storiċi magħmula bil-marżipan.
Bħal f'bosta postijiet oħra fil-Ġermanja, Lübeck għandha tradizzjoni twila tas-suq tal-Milied f'Diċembru, li jinkludi s-suq famuż tal-artiġjanat fi ħdan l-Isptar tal-Ispirtu s-Santu, li jinsab fin-naħa tat-Tramuntana ta' Königstrasse.
Il-belt baqgħet newtrali fil-Gwerra ta' Tletin Sena tal-1618-1648, iżda l-kombinament tad-devastazzjoni mill-gwerra li damet deċennji u l-orjentazzjoni Trans-Atlantika ġdida tal-kummerċ Ewropew wasslu għad-deklin fl-importanza tal-Lega Anseatika - u b'hekk magħha ta' Lübeck.
Ir-rumanz magħruf sew tiegħu tal-1901 Buddenbrooks għarraf lill-qarrejja fil-Ġermanja (u iktar 'il quddiem ta' madwar id-dinja, permezz ta' bosta traduzzjonijiet) dwar l-istil ta' ħajja u d-drawwiet tal-borgeżija ta' Lübeck fis-seklu 19.
Għall-ħabta tal-1200, il-port sar il-punt tat-tluq prinċipali għall-kolonjalisti li salpaw lejn it-territorji Baltiċi kkonkwistati mill-Ordni Livonjana, u iktar 'il quddiem, mill-Ordni Tewtonika. Fl-1226, l-Imperatur Federiku II eleva l-belt għall-istatus ta' belt ħielsa imperjali, u b'hekk saret il-Belt Ħielsa ta' Lübeck.
Fit-3 ta' Mejju 1945, wieħed mill-ikbar diżastri fl-istorja navali seħħ fil-Bajja ta' Lübeck meta l-inġenji tal-ajru tal-gwerra tal-RAF għerrqu tliet vapuri: l-SS Cap Arcona, l-SS Deutschland u l-SS Thielbek - li, minn taħt, kienu ppakkjati bil-priġunieri tal-kampijiet ta' konċentrament.
Inbid famuż ta' Lübeck huwa r-Rotspon, li huwa nbid magħmul mill-għeneb ipproċessati u ffermentati fi Franza u ttrasportati fi btieti tal-injam lejn Lübeck, fejn imbagħad jinħażen, jitħalla jiqdiem u jitqiegħed fil-fliexken.
Il-Polineżjani li għebu jaf wettqu migrazzjoni lejn gżira ikbar lejn il-Lvant, pereżempju l-gżira ta' Rapa Nui, għaliex ġie nnotat li l-punti tat-tluq għall-kolonizzazzjoni Polineżjana bikrija ta' Rapa Nui oriġinarjament minn Mangareva x'aktarx li kienu mill-Gżejjer ta' Pitcairn u ta' Henderson, li jinsab madwar nofs triq bejn Mangareva u Rapa Nui.
Il-gżira tospita erba' speċijiet endemiċi ta' għasafar tal-art – il-ħamiema tal-frott tal-Gżira ta' Henderson, il-pappagall tal-Gżir ta' Henderson, il-bagħal tal-qasab tal-Gżira ta' Henderson u l-gallozza tal-Gżira ta' Henderson li ma ttirx.
Fl-20 ta' Novembru 1820, gabdoll heżżeż u għerreq il-bastiment tal-kaċċa tal-balieni ta' Nantucket imsejjaħ Essex , u l-20 membru tal-ekwipaġġ tal-bastiment waslu fil-Gżira ta' Henderson fl-20 ta' Diċembru fi tliet dgħajjes żgħar tal-kaċċa tal-balieni.
Huma sabu l-unika sors magħruf tal-ilma tax-xorb tal-gżira – fawwara tal-ilma salmastru tul il-kosta tat-Tramuntana, esposta b'nofs marea – u kielu ħut, għasafar, bajd, granċijiet u Lepidium latifolium, iżda fi żmien ġimgħa kienu prattikament temmu l-ikel kollu li kien disponibbli.
Għalhekk, fis-27 ta' Diċembru, it-tliet dgħajjes salpaw lejn l-Amerka t'Isfel, u ħallew warajhom lil Thomas Chappel, Seth Weeks u William Wright, li għażlu li jibqgħu fuq il-gżira u baqgħu ħajjin sas-salvataġġ tagħhom diversi xhur wara, fid-9 ta' April 1821.
Fost l-ispeċijiet ta' siġar dominanti nsibu: is-siġar tal-palm tal-ġewż tal-Indì, Pandanus tectorius, Thespesia populnea , Heliotropium foertherianum, Cordia subcordata , Guettarda speciosa, Pisonia grandis, Geniostoma hendersonense, Nesoluma st-johnianum, Hernandia stokesii, Myrsine hosakae, u Celtis sp.
Fl-1902, il-Gżira ta' Henderson, flimkien mal-Gżejjer ta' Oeno u ta' Ducie, ġiet annessa formalment mal-Imperu Brittaniku mill-Kaptan G. F. Jones, li żar il-gżejjer f'bastiment b'ekwipaġġ ta' ċittadini mill-Gżira ta' Pitcairn.
F'Awwissu 1937, l-HMS Leander, fi vjaġġ mill-Ewropa sa New Zealand, wettqet stħarriġ mill-ajru tal-Gżejjer ta' Henderson, ta' Oeno u ta' Ducie, u fuq kull gżira tpoġġiet bandiera Brittanika u proklamazzjoni msammra magħha: "Din il-gżira hija proprjetà tal-Maestà Tiegħu r-Re Ġorġ VI".
Il-Kunsill tal-Gżira ta' Pitcairn approva l-pjanijiet tiegħu, iżda wara li l-ambjentalisti għamlu pressjoni biex tiġi protetta l-ekoloġija naturali u l-ambjent tal-gżira, l-Uffiċċju Brittaniku Barrani u tal-Commonwealth mar kontra din id-deċiżjoni u ħassar l-iżvilupp propost.
Mill-introduzzjoni tad-dgħajjes twal b'buq tal-aluminju fis-seklu 20, iċ-ċittadini tal-Gżira ta' Pitcairn wettqu vjaġġi regolari lejn il-Gżira ta' Henderson biex jaħsdu l-injam tas-siġar tal-miro u tat-tou.
F'Marzu 2022, stħarriġ tal-Flotta Navali Rjali bl-HMS Spey, bħala parti minn sforz biex jiġu aġġornati l-mapep marittimi rigward it-Territorji Ekstra-Ewropej Brittaniċi, sab li l-gżira tinsab mil fin-Nofsinhar tal-pożizzjoni li kienet indikata.
Fl-1957, Amerkian ta' 27 sena, Robert Tomarchin, għex il-ħajja ta' nawfragu fuq il-gżira għal madwar xahrejn, akkumpanjat minn xadina domestika, mid-dehra bħala reklami għalih innifsu, sa ma ġew isalvawh xi ċittadini mill-Gżira ta' Pitcairn f'żewġ dgħajjes twal.
Il-Kastell ta' Nesvizh jew il-Kastell ta' Nyasvizh (bil-Belarussu: , b'ittri Rumani: Niasvižski zamak; bir-Russu: ; bil-Polakk: zamek w Nieświeżu; bil-Litwan: Nesvyžiaus pilis) huwa kastell residenzjali tal-familja Radziwiłł f'Nyasvizh , il-Belarussja.
Il-kastell jinsab 183 metru 'il fuq mil-livell tal-baħar. Inbena fis-sekli 16 u 17, u kien proprjetà tal-familja Radziwiłł sal-1939. Il-kastell u l-Knisja tal-Corpus Christi fil-qrib kienu strumentali fl-iżvilupp tal-arkitettura Russa u Ewropea Ċentrali. Fl-2005, il-kastell, il-knisja u l-ambjent tal-madwar tniżżlu fil-lista tas-Siti ta' Wirt Dinji tal-UNESCO.
Id-dixxiplina tal-Istudji tat-Traduzzjoni Awdjoviżwali hija kkonċernata b’traduzzjoni li ssir f'ambjent viżwali u/ jew ta’ awdjo, bħaċ-ċinema, it-televiżjoni, il-logħob elettroniku u anki avvenimenti li jsiru fit-teatri bħall-ispettakli tal-opera.
Id-denominatur komuni għall-istudju f'dan il-qasam hu li t-traduzzjoni ssir fuq numru ta' sistemi semjotiċi, peress li t-testi tradotti fihom messaġġi li jiġu mwassla permezz ta’ iktar minn mezz semjotiku wieħed, jiġifieri mhux biss permezz tal-kelma miktuba jew mitkellma, imma wkoll permezz ta’ awdjo u/ jew stampi.
It-terminu "studji tat-traduzzjoni" li nħoloq minn James S.Holmes, akkademiku Amerikan li kien joqgħod Amsterdam, deher għall-ewwel darba f'artiklu li kiteb fl-1972 intitolat "The name and nature of translation studies" , li huwa kkunsidrat bħala dikjarazzjoni fundamentali għal din id-dixxiplina.
Kommozzjoni nqalgħet wara li rċieva intervent ieħor aħrax minn Goikoetxea filwaqt li kien qiegħed jirċievi insulti razzisti minħabba d-dixxendenza Nattiva Amerikana ta' missieru, kif ukoll il-provokazzjoni ta' Miguel Sola fi tmiem il-logħba li Barcelona tilfu 1–0.
Matul l-1973 u l-1974, Maradona wassal lis-Cebollitas għar-rebħ ta' żewġ kampjonati Evita u 141 logħba mingħajr telfa, spalla ma' spalla ma' Adrián Domenech u Claudio Rodríguez, f'tim li baqa' rikonoxxut fost l-aqwa tim taż-żgħar fl-istorja tal-futbol Arġentin.
Il-kittieb sportiv David Goldblatt fakkar, "huma kienu żguri bil-wasla tas-salvatur", filwaqt li gazzetta lokali kitbet kif minkejja li l-belt kienet nieqsa minn "sindku, djar, skejjel, karozzi tal-linji, impjiegi u sanità, dawn ma kinux importanti ġaladarba hemm Maradona".
Maradona ġie ras imb'rass diversi drabi mal-eżekuttiv tal-klabb, partikularment mal-president Josep Lluís Núñez, sakemm ma talab li jiġi trasferit 'il barra minn Camp Nou fl-1984. Matul iż-żewġ staġuni tiegħu ma' Barcelona, Maradona skorja 38 gowl fi 58 logħba.
Fis-26 ta' Ġunju 1983, Barcelona rebħu barra minn darhom kontra Real Madrid fil-famuż El Clásico, logħba fejn Maradona skorja u sar l-ewwel plejer ta' Barcelona li l-benjamini ta' Real Madrid ċapċpu bħala għarfien għall-abilitajiet li wera waqt dan il-konfront.
L-ewwel waħda mill-vilel, magħrufa bħala Villa A, ġiet skoperta fl-1593-1600 matul il-proġett kbir ta' kostruzzjoni ta' Fontana tal-akkwedott ta' Sarno biex jalimenta l-mtieħen f'Torre Annunziata, l-istess akkwedott li ġie skavat f'Pompej fejn sab ukoll l-ewwel fdalijiet, iżda b'mod simili ma kienx sar tentattiv biex jiġu esplorati l-fdalijiet f'Oplontis.
Dan l-akkwedott għadu jgħaddi minn nofs il-Villa A. Fl-1785, l-arkitett Spanjol Francesco La Vega esplora din iż-żona, magħrufa bħala Le Mascatelle, b'mini u sab oġġetti mill-isbaħ iżda wara ftit qata' qalbu minħabba l-gassijiet tossiċi.
Mill-1880 inbnew sensiela ta' mtieħen u fabbriki tal-għaġin f'Via Fontanelle fiż-żona ta' Oplontis u nstabu ħitan Rumani antiki, kolonni tal-irħam, pavimentar bil-mużajk, u bosta frammenti minn varjetà ta' oġġetti fit-trunċieri tal-pedamenti.
Liberatore rreġistra l-iskavi arkeoloġiċi fid-detall u identifika l-kumpless bħala proprjetà ta' Luċju Nonju Florju peress li skopra ismu ttimbrat fuq ix-xifer ta' baċir tat-terrakotta fil-banjijiet, imżejjen b'għamliet veġetali u żwiemel tal-galopp.
Bl-istess mod bħall-irħula fil-qrib ta' Pompej u Ercolano, Oplontis indifen taħt l-irmied wara li żbroffa l-vulkan tal-Vesuvju fid-79 W.K. Madankollu, il-qawwa tal-attività vulkanika kienet saħansitra ferm ikbar milli f'dawn l-irħula għaliex mhux biss ikkrollaw is-soqfa, iżda anke l-ħitan u l-kolonni tkissru u ġġarrfu laġenba.
Il-Villa A x'aktarx li ma kinitx abitata u kienet għadha fil-proċess ta' rikostruzzjoni fil-mument meta żbroffa l-vulkan fid-79 W.K., u fil-fatt instabu għadd ta' għodod fis-sit u xi statwi u kolonni kienu maħżuna f'positijiet oħra lil hinn mill-post oriġinali tagħhom.
Barra minn hekk, fil-qrib ġew skoperti l-fdalijiet ta' żewġ vilel residenzjali; f'waħda minnhom ta' Caius Siculius Caius Filius instab is-siġill tiegħu u affresk fin, iżda bosta fdalijiet oħra fiż-żona nqerdu u nsterqu.
L-użu ta' difiżi konċentriċi, ta' bastjuni u ta' daħliet sostanzjali wassal biex D. J. Cathcart King jiddeskrivihom bħala l-"apoġew tal-kostruzzjoni tal-kastelli Ingliżi", u biex Sidney Toy jivvalutahom bħala "wħud mill-iżjed kastelli setgħana ta' kwalunkwe era jew pajjiż".
Il-kastell u s-swar ta' Caernarfon kienu jinkorporaw xogħol għali bil-ġebel, x'aktarx bil-ħsieb li jiġu evokati xbihat tas-setgħa imperjali ta' Arthur jew tar-Rumani sabiex jissaħħaħ il-prestiġju personali ta' Dwardu.
Madankollu, is-sorsi primarji jindikaw tabilħaqq li qeda rwol ewlieni, u jiddeskrivuh bħala "Magistro Jacobo de sancto Georgio, Magistro operacionum Regis in Wallia" jew "Mastru Ġakbu ta' San Ġorġ, Mastru tal-Opri tar-Re f'Wales".
Daħla fuq wara oriġinarjament kienet tagħti 'l isfel għax-xmara fejn kien hemm baċir żgħir, biex b'hekk il-viżitaturi ewlenin setgħu jidħlu fil-kastell bil-privatezza kollha u biex il-fortizza setgħet tingħata l-provvisti bid-dgħajjes. Is-sezzjoni esterna tal-Kastell ta' Conwy oriġinarjament kienet miżgħuda binjiet amministrattivi u tas-servizz.
Is-siti kienu jinkludu difiżi konċentriċi, li fihom is-swar interni tal-kastell kienu inkorporati għalkollox fi ħdan id-difiżi esterni, b'għoli u b'angoli li ġie kkalkulat li kienu jippermettu liż-żewġ settijiet ta' swar jintużaw għall-isparar fuq l-attakkanti esterni, kif joħroġ fid-dieher fil-Kastelli ta' Harlech u ta' Beaumaris.
Fl-1986, is-siti kollha tniżżlu fil-lista tas-Siti ta' Wirt Dinji tal-UNESCO, bħala eżempji straordinarji ta' fortifikazzjonijiet u ta' arkitettura militar mibnija fis-seklu 13, u issa jiġu amministrati bħala attrazzjonijiet turistiċi mill-aġenzija tal-wirt storiku ta' Wales Cadw.
Harlech ġiet attakkata u ttieħdet fl-aħħar tal-1404, u saret il-kwartieri ġenerali militari ta' Glyndŵr sakemm il-qawwiet Ingliżi taħt il-kmand ta' Enriku V futur reġa' ħa l-kastell matul ix-xitwa tal-1408-1409.
Uħud minnhom għadhom jeżistu u għadhom pjuttost intatti; il-Kastell ta' Conwy, pereżempju, skont l-istoriku Jeremy Ashbee "fih l-aqwa sensiela ppreservata ta' kompartimenti rjali privati Medjevali fl-Ingilterra u f'Wales", inkluż ġnien privat għall-użu tar-reġina.
Dwardu qabbad arkitetti u inġiniera fdati biex jieħdu ħsieb il-proġetti, u fosthom l-iktar prominenti kienu l-Mastru Ġakbu ta' San Ġorġ minn Savoia, iżda anke l-ħabib qarib ta' Dwardu, Otto de Grandson, is-suldat Sir John de Bonvillars u l-mastru bennej John Francis.
Il-mastrudaxxi, dawk li kienu jħaffru l-ħniedaq u l-bennejja ġew miġbura mix-xeriffi lokali mill-Ingilterra kollha u kienu jinġabru f'Chester u fi Bristol, qabel ma ntbagħtu lejn it-Tramuntana ta' Wales fir-rebbiegħa, u kienu jirritornaw id-dar kull xitwa.
Il-Kastell ta' Harlech jinsab fuq il-quċċata ta' għolja żgħira tal-blat imsejħa l-Koppla ta' Harlech; din l-art tinżel f'daqqa lejn it-Tramuntana u lejn il-Punent, u foss imħaffer fil-blat jipproteġi l-approċċi l-oħra lejn il-kastell.
Id-daħla prinċipali tal-kastell kienet tinvolvi l-qsim ta' pont tal-ġebel bejn iż-żewġ torrijiet tal-foss fil-Lvant u l-istruttura prinċipali ta' difiża tad-daħla; ma fadal kważi xejn mit-torrijiet ta' ħdejn il-pont illum u minflok il-pont hemm mogħdija tal-injam li tagħti għad-daħla tal-kastell.
Din ix-xejra ġiet imħeġġa mill-avvenimenti tal-Gwerer ta' Napuljun fil-bidu tas-seklu 19, iżda fl-istess ħin l-artisti Brittaniċi kienu qed isibuha diffiċli biex iżuru l-kontinent, għaldaqstant minflok bosta vvjaġġaw lejn it-Tramuntana ta' Wales.
Xogħol reċenti mill-istoriku Abigail Wheatley jissuġġerixxi li d-disinn tal-Kastell ta' Caernarfon kien tabilħaqq turija tal-awtorità ta' Dwardu, iżda kienet tevoka x-xbihat mis-siti Rumani fir-Renju Unit bl-intenzjoni li tinħoloq allużjoni tal-leġittimità Arturjana għar-re.
Il-21 torri li għad fadal huma fil-biċċa l-kbira mbuzzati 'l barra mingħajr ħajt fuq in-naħa ta' ġewwa tat-torrijiet, u oriġinarjament kellhom pontijiet tal-injam li setgħu jitneħħew biex sezzjonijiet sħaħ tas-swar ma kienx ikollhom aċċess f'kaz ta' xi attakk.
Il-partijiet ta' fuq nett tas-swar fihom disinn mhux tas-soltu li juża sekwenza ta' ċnagen orizzontali 'il barra li jipprovdu mogħdija ċatt u relattivament wiesgħa għall-mixi. Sett uniku ta' tnax-il latrina Medjevali nbnew fis-swar tan-Nofsinhar tar-raħal, li għall-ewwel kienu nbnew biex jintużaw mill-persunal irjali li kien jaħdem fil-binjiet fil-qrib fis-seklu 13.
Sal-1321 stħarriġ irrapporta li Conwy ma kinitx mgħammra sew, u kellha mħażen limitati b'soqfa jqattar l-ilma minnhom u bl-injam bis-susa, u fis-snin 30 tas-seklu 14, Dwardu III ingħata l-parir li l-ebda wieħed mill-kastelli ma kien fi stat tajjeb biex jospita l-qorti rjali li kieku kellu jżur ir-reġjun.
Il-Kastell ta' Caernarfon qatt ma kien telaq mill-kontroll dirett tal-Kuruna, iżda l-Kastell ta' Harlech ġie ttrasferit għall-kontroll tal-Uffiċċju tax-Xogħlijiet fl-1914, il-Kastell ta' Beaumaris ġie ttrasferit fl-1925 u l-Kastell ta' Conwy finalment ġie mwelli lill-Ministeru għax-Xogħlijiet fl-1953.
Fis-snin 20 tas-seklu 20, saru programmi ta' konservazzjoni fuq skala kbira fil-Kastelli ta' Beaumaris u ta' Harlech, billi tneħħiet il-veġetazzjoni li kienet kibret, billi tħaffer il-ħandaq mill-ġdid u billi saru t-tiswijiet fuq l-istrutturi tal-ġebel, iżda mill-bqija s-siti tħallew intatti u ġiet evitata r-rikostruzzjoni totali.
Fost karatteristiċi oħra hemm id-daħliet bl-arkati semiċirkolari, l-istil tat-twieqi, il-pożizzjonament tal-amberżuni, it-torrijiet ċirkolari għoljin u l-istil tas-swar bil-pinnakli fix-xogħlijiet ta' Dwardu fit-Tramuntana ta' Wales; fil-Kontea ta' Savoia dawn il-karatteristiċi jidhru fid-difiżi tal-Kastelli ta' Saillon, ta' La Bâtiaz u ta' Chillon.
Bosta minn dawn il-karatteristiċi simili tqies li huma frott l-influwenza tal-arkitett minn Savoia, il-Mastru Ġakbu ta' San Ġorġ, impjegat minn Dwardu I, li ġab miegħu arkitetti oħra minn Savoia lejn it-Tramuntana ta' Wales.
Sal-1300 Harlech u Conwy biss kienu tlestew għalkollox: is-swar ta' Caernarfon kienu tlestew, iżda l-biċċa l-kbira tal-kastell kienet għadha ma tlestiex u fil-Kastell ta' Beaumaris is-swar interni kienu għadhom nofs l-għoli maħsub, b'distakki fis-swar esterni.
Il-kastelli kienu ferm ikbar milli kien hemm bżonn biex jipproteġu minn xi attakk miċ-ċittadini ta' Wales, iżda l-iskala stess tagħhom kienet tfisser li l-Kuruna ma setgħetx tiflaħ tieħu ħsieb il-manutenzjoni jew il-gwarniġjon tagħhom b'mod xieraq.
Iktar milli s-siti ġew iddisinjati b'mod xjentifiku, l-istoriku Richard Morris issuġġerixxa li "tingħata l-impressjoni ta' grupp elitista ta' ġellieda militari, kumpanni dejjiema armati tar-re, involuti f'orġja ta' espressjoni arkitettonika militari b'baġit kważi illimitat".
Il-fortifikazzjonijiet fit-Tramuntana ta' Wales baqgħu f'idejn dawk li kienu favur ir-re u f'xi każijiet saru strateġikament importanti bħala parti mir-rotta ta' komunikazzjoni bejn il-qawwiet irjali li kienu qed joperaw fl-Ingilterra u l-provvisti u r-rinforzi fl-Irlanda.
Wara l-Battalja ta' Northampton fl-1460, Harlech intużat bħala rifuġju għar-Reġina Margaret ta' Anjou, u bejn l-1461 u l-1468 inħatfet mill-fazzjonijiet ta' Lancaster li kienu favuriha, taħt il-kmand ta' Dafydd ap Ieuan, kontra l-fazzjonijiet ta' York li kienu favur Dwardu IV.
It-tmien torrijiet tul is-swar huma fil-biċċa l-kbira mbuzzati 'l barra mingħajr ħitan fuq in-naħa ta' ġewwa tat-torrijiet, u oriġinarjament kienu jinkludu pontijiet tal-injam li kienu jitilgħu u jinżlu sabiex l-aċċess tul sezzjonijiet tas-swar seta' jitneħħa f'każ ta' xi attakki.
Fosthom kien hemm il-kastell u s-swar ta' Caernarfon, faċċata tax-xmara Seiont; il-kastell u s-swar ta' Conwy, għall-kontroll tal-punt ta' qsim fuq ix-xmara Conwy; u l-Kastell ta' Harlech, għall-protezzjoni ta' port marittimu u tar-raħal Ingliż li kien għadu kemm ġie stabbilit.
X'aktarx li kien hemm pjanijiet biex jiġi stabbilit kastell u insedjament iffortifikat qrib ir-raħal importanti strateġikament ta' Llanfaes on Anglesey – li mbagħad sar Beaumaris – iżda dawn ġew posposti minħabba l-ispejjeż tal-proġetti l-oħra.
Dwardu wieġeb għar-ribelljoni billi mmobilizza armata rjali ta' 8,000 suldat tal-fanterija u 750 suldat tal-kavallerija, li mmarċjaw fit-Tramuntana lejn Rhuddlan, filwaqt li fin-Nofsinhar u fiċ-ċentru ta' Wales kien hemm forzi tan-nobbli li avvanzaw minn Carmarthen u minn Montgomery.